L’Ajuntament de Burjassot convoca els Premis “Dona i Esport 2024”
2025-07-24

L’Ajuntament de Burjassot ha fet pública la convocatòria dels Premis “Dona i Esport 2024”, les bases dels quals es poden consultar en el Portal de Transparència. L’objecte dels Premis és premiar a les entitats esportives que hagen dut a terme activitats o accions que donen visibilitat a l’activitat física i l’esport femení i a les esportistes que, per la seua trajectòria i resultats, suposen un model de promoció i pràctica de l’esport femení. Les activitats objecte dels premis seran les desenvolupades entre l’1 de setembre de 2023 i el 31 d’agost de 2024.

Hi haurà dos modalitats de premis: Premi a l’Entitat Esportiva en Femení (Primer Premi: 650 €; segon premi: 500 € i tercer premi: 400 €) i Premi a la Dona Esportista (Primer Premi: 450 €; segon premi: 300 € i tercer premi: 200 €). El termini de presentació de les sol·licituds està obert des de l’endemà de la publicació de la convocatòria en el BOP: del 12 de juliol de 2024 fins al 16 de setembre de 2024, tots dos dies inclosos.

Les sol·licituds, juntament amb la documentació requerida, han de presentar-se en la Seu Electrònica de l’Ajuntament de Burjassot (Tràmits-Matèria-Subvencions-Benestar Social-Premis Dona i Esport).